इंग्लैंड ने पहले टेस्ट में भारत को 31 रनों से हराकर पांच मैचों की सीरीज में 1-0 की बढ़त हासिल कर ली है। चौथे दिन जीत के लिए 194 रनों के लक्ष्य का पीछा करते हुए भारतीय टीम लंच से पहले 162 रन बनाकर ऑल आउट हो गई। इंग्लैंड के सैम करन को उनके शानदार ऑलराउंड प्रदर्शन के लिए मैन ऑफ़ द मैच चुना गया। उन्होंने दूसरी पारी में अर्धशतक लगाने के अलावा टेस्ट में 5 विकेट लिए। भारत की तरफ से विराट कोहली ने मैच में 200 रन बनाये, लेकिन टीम को जीत नहीं दिला सके।